पूरा मामला थाना मिल एरिया क्षेत्र के काशीराम कॉलोनी की रहने वाली एक 26 वर्षीय महिला अपने प्रेमी को जान से भी ज्यादा प्यार करती थी। जब प्रेमिका को ये पता चला कि उसका प्रेमी जेल में बंद है तो वह जेल में मिलने के लिए जिला कारागार आई थी। इसी बीच प्रेमी से प्रेमिका के मिलने की खबर परिजनों को लग गई और महिला की मां भी जिला कारागार पहुंच गई। इसी बीच जेल गेट के बाहर महिला और उसकी मां के बीच कहासुनी होने लगी और विवाद बढ़ गया। इस हंगामे को देखकर किसी ने इस बात की सूचना डायल 100 पुलिस को दे दी। सूचना पर मौके पर पहुंची पुलिस ने महिला को समझा बुझाकर शांत कराया और महिला थाने की पुलिस उसे लेकर अपने साथ चली गई। बाद में किसी भी प्रकार की कोई कार्रवाई न करने से उसे घर भेज दिया गया है।